Балалар, бүгін бізде ерекше сабақ болады,бізге көптеген қонақтар келіпті.

 Қане балалар отырмастан бұрын келген қонақтармен амандасып алайық

Енді, әдеттегідей шаттық шеңберге жиналып, бүгінгі күнге сәттілік тілейміз

**1.** **Шаттық шеңбері.**

Аспанымыз ашық болсын !

Күніміз жарық болсын!

Деніміз сау болсын!

Достарымыз көп болсын!

Балалар отырады.

Өте жақсы, енді сабағымызды бастайық, орындарына жайғасындар

**2.Балалар тақтада қандай жануарлардың суреттері тұр? Қанекей атап шығайық, бүгінгі сабақтың Тақырыбы:** «Жабайы Жануарлар»

Неге жабайы жануарлар себебі орманда өмір сүреді

**Мақсаты:** Жабайы жануарларды бір – бірінен ажырата білуге және олардың аттарын дұрыс айтуға үйрету.

**3. Тәрбиеші:** Балалар, бұл жануарларды біз «Жабайы жануарлар» деп атаймыз. Олар орманда, таулы жерлерде, елсіз далада мекен етеді. Өз азықтарын өздері тауып жейді. Табиғатта жабайы аңдардың түрі өте көп. Олардың ішіндегі қасқыр мен түлкі, жолбарыс пен арыстан жыртқыш аңдар. Тістері өткір, көздері қырағы әрі сезімтал. Өздеріне керекті жемтіктің иісін алыстан-ақ сезеді. Қыста жортып жүріп, азықтарын тауып жейді. Олар қыста ұйықтамайды. Ал аюға келетін болсақ, оның екі түрі бар. Ақ аю, қоңыр аю. Ақ аю – суда мекендейді. Суға сүңгіп балықтарды ұстап жейді. Ал қоңыр аю, тоғайды мекен етеді. Күзде жылы апанын дайындап қыста қалың ұйқыда болады. Қоян- ең қорқақ аң. Қоян ағаштардың қуысында қыстайды. Қорегі түрлі шөптер, ағаш қабықтары. Ол жылы тонының арқасында суыққа тоңбайды. Қанекей балалар біздің тапсырмамыз алдарында жануарлардың қиылған суреттері тұр соны сендер құрастырып жабыстырып қандай жануар шыққанын айтуларын қажет

**4.** **Тіл ұстарту жаттығуын айтайық. Менің артымнан қайталаңдар**

-Я –ян –ян секеңдеген ақ қоян

-Ю –ю –ю қорбаңдаған аю

-Кі –кі –кі бұл айлакер түлкі

-Қыр –қыр –қыр бұл көкжал қасқыр

 **5. Ойын: «Ненің баласы?,»** Шарты: балаларға суреттерді көрсете отырып, сұрақ қою арқылы жануарлардың қорегі мен баласының атын атаймыз (қайталап айтқызу).

Қоянның баласы - көжек,

Қасқырдың баласы - бөлтірік,

Аюдың баласы-қонжық, Түлкі күшігі – жәутік.

Ал енді балалар сендер шарашаған шығарсыңдар бір сергіп алайық

**6. Сергіту сәті.**

Ұзын құлақ сұр қоян Естіп қалып сыбдырды

Қарап еді артына

Қиығын салып көзінің

 **7.** **Дидактикалық ойын**: «Кім тапқыш?»

Ойынның шарты: Жануарлардың көлеңкесін сызба арқылы табу.

 Ал енді келесі біздің тапсырмамыз алдарында жануарлардың қиылған суреттері тұр соны сендер құрастырып жабыстырып қандай жануар шыққанын айтуларын қажет

**8. «Мозаика» құрастыру (аңдардың суреттерімен). Шарты: Қима суреттерді құрастыру арқылы аңның сұлбасын құрастыру.**

 Ал енді балалар біздің тақпақ жаттаған бүлдіршінддеріміз бар олар ортаға шақырайық

**9.** **Тақпақ:** **1.** Түлкі деген қу ғой,

 Жүрген жері шу ғой.

 Жатып алып жағаға,

 Іздегені ду ғой.

 **2.** Ақ қоян - ау, аққоян,

 Ұзын құлақ, сақ қоян,

 Қаша берсең, орманға

 «Қорқағым» деп ат қоям.

 **3.** Ормандағы аюдың,

 Құлпынайы көп екен.

 Теріп, теріп алайық,

 Қалтамызға салайық.

Ал балалар біз сабағымызды қорытындылап кетейік

**9. Қорытынды.**  - Қандай жануарлармен таныстық? (жабайы жануарлар ) -Неліктен оларды жабайы жануарлар деп атаймыз? (себебі олар өз азығын өзі тауып жейді) - Олар қайда мекендейді екен?( орманда, тауда, елсіз далада) - Аңдардың күшіктерінің аттарын атаңдаршы? - Жарайсыңдар, балалар! Рахмет!